Bizottság 1578/2000/EK rendelete
(2000. július 19.)
a 2001. évi, a munkaidő hosszával és ütemezésével kapcsolatos ad hoc modul meghatározására vonatkozóan a közösségi munkaerő mintavételes felmérésének megszervezéséről szóló 577/98/EK tanácsi rendelet végrehajtásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1575/2000/EK bizottsági rendelettel módosított [1], a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre [2] és különösen annak 4. cikke (2) bekezdésére,
mivel:
(1) Az 577/98/EK rendelet 4. cikkének (2) bekezdése értelmében az ad hoc modulban összegyűjtendő információ részletes listáját az e modulra vonatkozó tárgyidőszak kezdete előtt legalább tizenkét hónappal kell kidolgozni.
(2) A foglalkoztatási iránymutatások figyelemmel kísérése céljából a Bizottságnak szüksége van a rugalmas munkaidőszabályozással és a munkaszerződések típusaival kapcsolatos strukturális statisztikákra.
(3) Az e rendeletben előírt intézkedések összhangban állnak a 89/382/EGK, Euratom [3] tanácsi határozattal létrehozott statisztikai programbizottság véleményével,
ELFOGADTA EZT A RENDELETET:
1. cikk
A 2001. évi ad hoc modulban összegyűjtendő információk részletes listáját e rendelet melléklete határozza meg.
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. július 19-én.